﻿ LUCRAREA 3 CONFIGURAREA RETELELOR ETHERNET 1 Obiective: • Familiarizarea cu nivelele arhitecturale descrise de protocolul IEEE 802 3 şi cu protocolul CSMA/CD • Identificarea elementelor ce compun arhitectura unei reţele de tip Ethernet • Deprinderea unor cunoştinţe practice referitoarea la administrarea şi configurarea unei reţele locale de tip Ethernet folosind sistemul de operare Windows 2000 2 Tehnologille Ethernet Termenul Ethernet se referă la familia de produse asociate cu reţelele locale (LAN) acoperite de standardul IEEE 802 3 (promulgat în 1983) care defineşte nivelul fizic şi o parte din nivelul legătură de date (subnivelul MAC) din arhitectura ISO/OSI Trei tipuri de reţele Ethernet sunt definite pentru comunicaţii pe fire torsadate (cablu UTP sau STP) şi fibre optice: reţele Ethernet de 10Mbps (10Base-T Ethernet), 100 MBps (Fast Ethernet) şi 1 Gbps (Gigabit Ethernet) Nodurile reţelei, ce sunt interconectate prin unul dintre cele două tipuri de medii fizice, pot fi împărţite în două mari categorii: - echipament terminal de date (ETD): dispozitive care sunt fie sursa, fie destinaţia cadrelor de date Aceste dispozitive pot să fie PC-uri, servere de fişiere sau imprimante - echipament de comunicaţii de date (ECD): dispozitive intermediare care recepţionează şi rutează cadre în interiorul reţelei Aceste echipamente pot fi dispozitive de sine stătătoare (hub-uri, switchuri sau routere) sau echipamente de interfaţare a reţelei cu staţia de lucru (plăci de reţea sau modemuri) 2 1 Topologia reţelei Ethernet Există numeroase tipuri de topologii posibile pentru LAN-uri, dar toate acestea sunt combinaţii a trei tipuri de interconectări de bază Cea mai simplă dintre acestea este o conexiune de tipul punct-la- punct care poate fi stabilită în mai multe moduri : ETD-ETD, ETD-ECD sau ECD-ECD Un exemplu de asemenea conexiune este ilustrat în figura 1 : Fig 1: Legătura punct-la-punct Primele reţele Ethernet, implementate pe cablu coaxial, aveau o topologie de tip magistrală (bus) Lungimea unui segment de magistrală putea ajunge până la 500m, şi pe acest segment se puteau lega până la 100 de staţii Diferitele segmente erau interconectate prin intermediul unor repetoare sau hub-uri Distanţa totală între staţiile situate în punctele “extreme” ale reţelei nu putea să depăşască o valoare maximă dată Un exemplu de asemenea magistrală compusă din două segmente este ilustrat în figura 2 1 Fig 2: Topologia de tip magistrală Încă de la începutul deceniului trecut, cea mai întâlnită topologie de reţea Ethernet este aceea în stea Unitatea centrală într-o asemenea topologie este fie un repetor multiport (cunoscut de asemenea sub numele de hub) sau un switch (comutator de reţea) Toate conexiunile într-o topologie stea sunt de tipul punct-la-punct implementate pe cablu torsadat sau fibră optică Topologia stea este ilustrată în figura 3: Fig 3: Topologia de tip stea 3 Protocolul 802 3 şi relaţia sa cu modelul de referinţă ISO/OSI Figura 4 ilustrează nivelele logice ale protocolului 802 3 şi relaţia lor cu modelul de referinţă OSI Aşa cum se întâmplă pentru orice protocol din familia IEEE 802, nivelul legătură de date din modelul ISO este divizat în două subnivele IEEE 802 : Media Access Control (MAC) şi subnivelul MAC client Nivelul fizic 802 3 se suprapune peste nivelul corespunzător din modelul de referinţă ISO Această corespondenţă este ilustrată în figura 4 2 ia între protocolul IEEE 802 3 şi modelul OSI Fig 4: Relaţ Subnivelul MAC client poate fi unul dintre următoarele: • LLC (Logical Link Control) dacă ne referim la ETD Acest subnivel asigură interfaţa între subnivelul Ethernet MAC şi nivelele superioare din stiva de protocoale cu care lucrează ETD El este definit pentru toate standardele IEEE 802 în general (nu este specific standardului 802 3) • Punte de legătură (“bridge entity”) dacă ne referim la ECD Aceste punţi asigură legătura între două reţele LAN de acelaşi tip (de ex Ethernet - Ethernet) sau chiar de tipuri diferite (de ex Ethernet - Token Ring) Aceste punţi de legătură sunt definite de standardele 802 1, şi dintre ele amintim switch-urile (comutatoarele de reţea) Subnivelul MAC controlează accesul nodului la resursele nivelului fizic şi este specific fiecărui protocol în parte Toate subnivelele MAC ale protocoalelor IEEE 802 3 trebuie să întrunească un set de cerinţe de bază Există de asemenea o serie de cerinţe definite în extensii ale protocolului, care sunt opţionale Singurul criteriu impus pentru o legătură primară (care nu include extensii opţionale ale protocolului) între două noduri ale reţ elei este că nivelul MAC al ambelor noduri trebuie să suporte aceeaşi rată a transmisiei Nivelul fizic al protocoalelor 802 3 este caracterizat de către rata de transmisie dorită, de reprezentarea (codarea) semnalului prin mediul de transmisie şi de mediul de transmisie care interconectează două noduri ale reţelei În ceea ce priveşte diferitele versiuni ale nivelului fizic ne putem referi la 10Mbps pe cablu coaxial (deja învechită), 100Mbps pe fire torsadate şi 1Gbps pe fire torsadate sau fibră optică 4 Structura cadrului Ethernet Structura generală a unui cadru Ethernet este indicată în figura de mai jos: Fig 5: Structura cadrului Ethernet 3 Standardul IEEE 802 3 defineşte un cadru de date de bază cerut pentru toate implementările, dar şi câteva formate adiţionale care sunt opţionale, menite să extindă capabilităţile de bază ale protocolului Figura 5 ne indică 7 câmpuri obligatorii după cum urmează : • Preambulul (PRE) - pe 7 octeţi Preambulul constă într-o secvenţă alternantă de 1 şi 0 ce indică staţiilor receptoare sosirea unui cadru şi permite sincronizarea nivelului fizic cu fluxul de biţi recepţionat; • Delimitatorul de start al cadrului (Start-Of-Frame), SOF- 1 octet ce conţine o secvenţă alternantă de 1 şi 0 şi care se termină cu doi de 1 consecutivi, indicând faptul că următorul bit constituie începutul primului octet din adresa destinaţie ; • Adresa destinaţie (Destination Address), DA- Acest câmp identifică staţia ce trebuie să recepţioneze cadrul Această adresă este indicată pe 48 de biţi ; • Adresa sursă (Source Address), SA- Adresa staţiei ce a emis cadrul ; • Length/Type- 2 octeţi Indică numărul de biţi de date conţinuţi în câmpul de date al cadrului Dacă numărul acesta este mai mare decât 1536 (reamintim că lungimea maximă a câmpului de date nu poate depăţi 1500), câmpul capătă semnificaţia Type, şi indică faptul că este vorba despre un cadru opţional, tipul exact al acestui cadru fiind ilustrat de valoarea concretă înscrisă în câmpul Type ; • Data - o secvenţă de date de maxim 1500 de octeţi Dacă lungimea cadrului de date este inferioară valorii de 46 de octeţi, este nevoie să se completeze restul biţilor până se ajunge la valoarea minimă impusă de standard (tehnică cunoscută sub numele de padding) ; • FCS (Frame Check Sequence)- Este o secvenţă pe 32 de biţi indicând valoarea unui cod CRC (Cyclic Redundancy Check) calculat de către nivelul MAC sursă, şi recalculat de către nivelul MAC destinaţie, pe baza adreselor sursă şi destinaţie şi a câmpului de date utile Dacă secvenţa CRC calculată la recepţie nu corespunde cu cea primită, acest lucru semnalizează apariţia unor erori în cadrul de transmisie 5 CSMA /CD şi accesul multiplu la mediul de comunicaţie Protocolul CSMA / CD (Carrier Sense Multiple Access with Collision Detection) a fost conceput iniţial pentru a permite mai multor staţii ce folosesc acelaşi mediu fizic de comunicaţie să comunice între ele, să partajeze această resursă în absenţa unui switch Acest protocol nu necesită prezenţa unui management centralizat, a unor token-uri de acces sau a unor intervale dedicate de transmisie pentru fiecare staţie Nivelul MAC al fiecărei staţii va determina momentul în care staţia respectivă poate să intre în emisie Regulile de acces ale protocolului sunt indicate în mare măsură de numele acestuia : • Carrier Sense - sesizarea purtătoarei : Fiecare staţie “ascultă” permanent traficul pentru a şti când are dreptul de a transmite; nu există trafic; • Multiple Access - oricare dintre staţii poate accesa mediul (transmite) dacă • Collision Detect- dacă două sau mai multe staţii aflate în acelaşi domeniu de coliziune (în aceeaşi reţea CSMA / CD) încep transmisia în aproximativ acelaşi moment de timp, semnalele provenite de la cele două staţii vor interfera (intra în coliziune), făcând ca ambele transmisii să fie deteriorate Dacă se întâmplă acest lucru, fiecare dintre staţii trebuie să detecteze această coliziune înainte de sfârşitul transmisiei cadrului eronat, să se oprească din transmisie şi să încerce o retransmisie după un interval de timp cvasi-aleatoriu 4 În primele reţele Ethernet, semnalele transmise de către staţii erau regenerate cu ajutorul unui dispozitiv denumit hub Acest dispozitiv primea semnalul de la una dintre staţii (pe unul dintre porturile sale) şi îl transmitea spre toate celelalte porturi (cu excepţia celui prin care recepţionase semnalul) Din acest motiv toate calculatoarele intrau în competiţie pentru accesarea mediului de comunicaţie (semnalele provenite de la oricare dintre cel puţin două staţii puteau intra în coliziune) Apariţia switch-urilor (comutatoarelor de reţea) inteligente a însemnat din punctul acesta de vedere un important pas înainte Astfel, fiecare port al unui switch oferă acces fiecărei staţii la o reţea de debit înalt (de exemplu într-o reţea fast-ethernet fiecare port poate să transmită un trafic de 100 Mbps) Mai mult decât atât, switchurile sunt capabile să filtreze traficul pe baza adresei ethernet de destinaţie a pachetului şi să transmită semnalul recepţionat de la un anumit calculator doar pe portul ce direcţionează acest semnal spre staţia destinaţie, în loc de a-l difuza spre toate celelalte porturi Prin aceasta se subîmparte domeniul de coliziune posibil în mai multe subdomenii cu doar doi participanţi : portul switchului şi placa de reţea a staţiei ce este conectată la acel port Întrucât fiecare participant este acum într-un domeniu privat de coliziune, ce îl include doar pe el însuşi şi un port al switchului, lăţimea de bandă a fiecărui utilizator al reţelei creşte semnificativ, fără a fi nevoie de o modificare a vitezei legăturii pe linia respectivă Partea Practică: 1 Obiectiv: Configurarea setărilor IP ale unui calculator Pentru a configura calculatorul la care lucraţi în vederea conectării sale la reţeaua locală din laboratorul de ARC, paşii ce trebuie urmaţi sunt următorii: click dreapta pe iconiţa My Network Places, alegerea meniului Properties-Local Area Network, din nou click dreapta şi properties Executarea acestei succesiuni de comenzi duce la apariţia ferestrei ilustrată în figura de mai jos: Fig 6: Fereastra de configurare a calculatorului pentru conectarea acestuia la reteaua locală 5 Executând dublu click pe linia ce corespunde protocoalelor TCP/IP, se va deschide o fereastră ce vă va permite introducerea setărilor de reţea pentru staţia de lucru Schema de adresare ip ce va fi folosită în reţeaua locală este următoarea: Adresă IP: 192 168 7 X (unde octetul X este diferit pentru fiecare staţie(2, 3 începând cu prima masă etc)) Atenţie: adresa 192 168 7 1 nu se alocă, ea fiind rezervată gateway-ului Netmask: 255 255 255 0 Default Gateway: 192 168 7 1 DNS: 81 181 101 2 2 Obiectiv: verificarea conectivităţii la reţeaua Internet a reţelei locale Odată setările precedente introduse, se va verifica corectitudinea lor prin intermediul comenzii ipconfig /all, executată în linia de comandă Pentru a se verifica conectivitatea cu calculatorul gateway, se execută ping pe adresa acestuia Conectivitatea cu exteriorul reţelei locale se verifică tot executând comanda ping înspre o locaţie exterioară (spre ex mail yahoo com) 3 Obiectiv: Setarea domeniului de lucru al reţelei locale Pentru ca toate calculatoarele din reţeaua locală configurată să aibă „vizibilitate” între ele, este nevoie ca grupul de lucru din care ele fac parte să fie acelaşi În vederea configurării grupului de lucru se execută: Click dreapta pe My Computer Se va alege Properties – Network Identification – Properties Executarea acestei secvenţe de comenzi va duce la apariţia următorului meniu: 6 Se va seta numele calculatorului: staţiaX unde X reprezintă ultimul octet din adresa IP care a fost setată (X poate lua valori între 2 şi 7) şi se va modifica demeniul de lucru ales (LABORATOR ARC sau B714, după caz, în câmpul workgroup) 4 Obiectiv : testarea reţelei locale Pentru a se verifica dacă setările reţelei locale sunt corecte, se va încerca vizualizarea calculatoarelor din reţeaua locală, folosind utilitarul Windows Commander Pentru aceasta se execută click pe iconiţa de Network Neighborhood şi se alege Computers Near Me, după cum rezultă din figura de mai jos: Deschidera prin dublu click a locaţiei indicate trebuie să aibă drept efect afişarea tuturor staţiilor de lucru (Staţiile 2-7) 5 Obiectiv: Partajarea resurselor în reţea: Pe fiecare dintre staţiile de lucru se crează pe discul D un director ce va avea acelaşi nume cu staţia respectivă (de exemplu studenţii de la staţia 5 vor crea directorul D:/statia5) Acest director se va partaja în reţea, folosind utilitarul Windows Commander, de unde se alege Net – Share Current Directory – Sharing – Share this Folder, după cum rezultă din figura de mai jos După încheierea acestei operaţii, executându-se dublu click pe oricare dintre calculatoarele reţelei locale ce apar în lista afişată la pasul 4 se va putea accesa fişierul partajat 7 